Silvia Intxaurrondo

Silvia Intxaurrondo Alcaine (Barakaldo, Bizkaia, 1979ko urriaren 24a - ) euskal kazetari eta telebista-aurkezle barakaldarra da. 2023an  aurkezle onenaren Ondas saria eta Euskal kazetarien saria jaso du, baita urrezko minutuaren saria ere.

 Biografia 
Haurtzaroa Santurtzin igaro zuen. Kazetaritzan lizentziatu zen Nafarroako Unibertsitatean eta Arabiar Filologian Madrilgo Unibertsitate Autonomoan. Azken Unibertsitate horretan  Arabiar Ikasketen eta Islamiar Garaikideen Masterra egin zuen, nazioarteko informazioan espezializatua dago. 

 Jarduera profesionala 
Bere ibilbide profesionala goizeko Hoy por hoy saioan hasi zen, Iñaki Gabilondo kazetariak Cadena SER irrati-katean aurkezten zuen irratsaioan eta lau urtez egon zen. 

Ondoren, 2005ean, CNN+ telebista-kateko albistegiak aurkezten egon zen. 2006-2007 denboralditik Cuatro telebista-kateko Noticias Cuatro 2 albistegia aurkeztu zuen Iñaki Gabilondorekin.

2010eko otsailaren 8tik abenduaren 23ra CNN+-en izan zen, Hoy izeneko uneko berri-saioa aurkezten. 2011tik 2012ko ekainera arte, Kolonbiako W Irratiaren (PRISA taldearen katea) lan-mahaian egon zen goizetan, Julio Sánchez Cristorekin batera.

2012ko irailaren 3tik 2013ko maiatzaren 20ra bitartean, SER kateko Hoy por hoy saioaren zuzendariorde aritu zen. Etapa berri horretan, Pepa Bueno eta Gemma Nierga aurkeztu zituen, ama izan baino lehentxeago.

2014ko urtarriletik 2014ko abendura ETB2 euskal kanal autonomikoaren ETB hoy eguneroko albiste-saioan jardun zuen. 2015eko urtarriletik 2015eko apirilera, astero aurkeztu zuen ETB2n ¡Por fin, viernes!

2015eko irailean, Cuatrora itzuli zen, eta aktualitateko asteko eztabaida-saioaren ardura hartu zuen: Un tiempo nuevo.

2017ko irailetik Telemadriden Telenoticias Fin de Semana zuzendu eta aurkeztu zuen. 2018ko urtarriletik 2018ko apirilera, lan hori eta La 1 katean Desaparecidos saioa bateratu zituen.

2021eko uztailaren 30ean, La 1 katearekin fitxatu zuen La hora de La 1 aurkezteko, eta, hala, Telemadriden ia lau urte eman ondoren,Telenoticias Fin de Semana aurkezteari utzi zion.

 Bizitza pertsonala 
Intxaurrondo bi umeren ama da.

 Lanak 

 2025ean, Solas en el silencio eleberria argitaratu zuen, bere aitaren eta honen arbasoen jaioterria izandako Sopuerta herrian girotutakoa

 Ibilbidea 

 Telebista-programak 
UrteaSaioaKateaLana2005 - 01/2010Noticias CuatroCuatroAurkezlea01/2010 - 12/2010HoyCNN+Aurkezlea2014ETB hoyETB2Aurkezlea2015Un tiempo nuevoCuatroAurkezlea2015Por fin, viernesETB2Aurkezlea2016Cuando ya no esté#0Analista2017 - 2021Telenoticias Fin de SemanaTelemadridZuzendaria/ Aurkezlea2018DesaparecidosLa 1Aurkezlea2021 - actualidadLa hora de la 1La 1Zuzendaria/Aurkezlea

 Irratsaioak 
UrteaEgitarauaKateaPapera2002 - 2005Hoy por hoySER kateaErredaktorea2011 - 2012La WW Radio (Kolonbia)Aurkezlea2014Hoy por hoySER kateaZuzendariordea

 Sariak eta aintzatespenak 

 Telebista Nazionaleko Ondas saria, "AURKEZLERIK ONENA" kategoria, "Goizetan alternatiba sendo bat planteatzeagatik. Kazetaritzan jarduteko modu batean irauteagatik eta galdera egokien garrantzia azpimarratzeagatik, goizeko zerrenda zailean leku bat egiteagatik." (2023)
 Euskadiko Irrati eta Telebistako Profesionalen Elkartearen Airean Sariak, “Urrezko minutua” kategoria. (2023)
 Euskal Kazetarien Elkartearen eta Kazetarien Euskal Elkargoaren "Euskal Kazetariak" saria, "Kazetarien Euskal Elkargoaren lanarengatik, bai Euskadin bai nazioartean".  (2023)
 Cádizko Prentsa Elkartearen eta Cajasol Fundazioaren Komunikazioaren Agustin Merello saria, "kazetaritzak gizarte eztabaida demokratikoan ezinbesteko zerbitzu publiko eta tresna gisa duen garrantzia frogatzeagatik".  (2023)

 Madrilgo Udaltzaingoaren Merituaren Gurutzea. (2021)
 XVIII. Madril Sariak, ‘Filomena’ ekaitz denboralea zela eta, Madrilgo Radio Televisiónemandako informazio-estalduragatik. (kolektiboa, 2021)
 Telemadrid-eko informazio-zerbitzuetarako programa autonomiko onenaren Iris saria. (kolektiboa, 2020)
 Madrilgo Komunitateko ‘Historia egiten’ saria. (2020)
 Albistegietako aurkezle onenaren Iris sarirako izendapena. (2019)

 Erreferentziak 

 Kanpo estekak 
  Euskonews Gaztea: Silvia Intxaurrondori elkarrizketa

Kategoria:Barakaldarrak
Kategoria:Euskal kazetariak
Kategoria:Bizkaiko telebista aurkezleak
Kategoria:Nafarroako Unibertsitateko ikasleak
Kategoria:Emakume kazetariak